text: Tog-strejke i Tyskland i weekenden
  17 oktober 2014 kl. 10.41
  Personalet hos Deutsche Bahn har varslet, at de vil strejke i weekenden. Strejken varer fra lørdag kl. 02 til mandag kl. 04.
  Arbejdsnedlæggelsen er varslet overenskomstmæssigt. DSB har derfor kunne tage sine forholdsregler.
  F.eks. kører nattoget til og fra Basel/Amsterdam/Prag normalt, oplyser DSB.
  Hamborg-ekspressen fra Aarhus kører kun til Padborg. Måske helt til Flensborg. IC-toget fra København til Flensborg kører også normalt - til Flensborg. Men hvordan man kommer videre derfra, er de rejsendes eget problem, noterer DSB.
  DSB henviser i øvrigt til Deutsche Bahns hjemmeside: www.db.de
  Deutsche Bahns hjemmeside
  